Record mondial. Peste 130.000 de cazuri de Covid-19 în SUA în 24 de ore. Biden face grup de lucru.
Record absolut în Statele Unite. În ultimele 24 de ore au fost înregistrate peste 130.000 de cazuri de coronavirus. Este cel mai mare număr zilnic de infecții din lume. La nivel mondial numărul infecțiilor a depășit 50 de milioane.
Peste 130.000 de cazuri noi de coronavirus au fost înregistrate vineri în SUA, după trei zile de creșteri alarmante, relatează The New York Times. Până acum 250.000 de americani au murit de la startul pandemiei.Președintele ales Joe Biden ar urma să anunțe luni un grup de lucru Covid-19, potrivit unor surse citate de NYT. Din echipă ar urma să facă parte Vivek Murthy, fost chirurg general; David Kessler, fost comisar F.D.A.; Dr. Marcella Nunez-Smith, profesor la Universitatea Yale.Numărul deceselor legate de Covid-19 a crescut în 27 de state americane, sute de infecții ar proveni de la raliul de motociclete Sturgis, derulat în luna august.